b'\n_START_ARTICLE_\nVojko \xc4\x8celigoj\n_START_SECTION_\nZaposlitve\n_START_PARAGRAPH_\nU\xc4\x8ditelj razrednega pouka na O\xc5\xa0 Ko\xc5\xa1ana (1957-1960), na O\xc5\xa0 Dragotin Kette v Ilirski Bistrici (1960/61). \xc5\xa0tudij na Vi\xc5\xa1ji pedago\xc5\xa1ki \xc5\xa1oli v Ljubljani, skupina fizika, tehni\xc4\x8dni pouk, 1961-1963. Sekretar ob\xc4\x8dinskega odbora SZDL Ilirska Bistrica. U\xc4\x8ditelj predmetnega pouka na O\xc5\xa0 Dragotin Kette in pomo\xc4\x8dnik ravnatelja do leta 1974, do leta 1983 svetovalec poklicnega usmerjanja na Zavodu za zaposlovanje Koper, enota Ilirska Bistrica. Dalje do upokojitve 1997 predmetni u\xc4\x8ditelj na O\xc5\xa0 D.Kette v Iliski Bistrici. Med letoma 2000 in 2004 poslanec Dr\xc5\xbeavnega zbora Republike Slovenije tretjega sklica, poslanska skupina DeSUS.\n_START_SECTION_\nAktivnosti\n_START_PARAGRAPH_\nV dejavnosti Planinskega dru\xc5\xa1tva Sne\xc5\xbenik Ilirska Bistrica od 1958, predsednik 1984-1993. Pobudnik mnogih aktivnosti in njihov organizator posebej v delu z mladino (Ciciban planinec, Zimski vzponi na Sne\xc5\xbenik, Planinska pot Sne\xc5\xbenik-Snje\xc5\xbenik ...). Organizator amaterske fotografije na Bistri\xc5\xa1kem. Pobudnik in vodja odbora za ureditev Spominske sobe pesniku Dragotinu Ketteju na Premu (Odprta 1968). Eden od pobudnikov in organizator filatelisti\xc4\x8dne in numizmati\xc4\x8dne dejavnosti na Bistri\xc5\xa1kem. Dolgoletni predsednik Primorskega numizmati\xc4\x8dnega dru\xc5\xa1tva Ilirska Bistrica ustanovljenega leta 1973._NEWLINE_Raziskovalec doma\xc4\x8de preteklosti in publicist. Urednik Knjige o Sne\xc5\xbeniku 2004, soavtor mnogih vsebin v revijah in jubilejnih izdajah.'